Fremantle (Vest-Australia)

Fremantle er en havneby i Vest-Australia ved munningen av elven Swan om lag 19 kilometer sørvest av storbyområdet til delstatshovedstaden Perth. Fremantle havn fungerer som havn i Perth. Den første bosetningen på stedet ble opprettet i 1829. Ett hundre år etter, i 1929 fikk Fremantle bystatus og i henhold til folketellingen av 2021 har byen 33 112 innbyggere.«Fremantle City in Australia», City Population

Før den britiske bosetningen var området bosatt av det innfødte noongarfolket i årtusener, og de kjente det under navnet Walyalup («woylienes sted», som er et pungdyr). «(26/3/2018) Inaugural Woylie Festival starts tomorrow», Fremantle.gov.au. Fremantle ble besøkt av nederlandske oppdagelsesreisende på 1600-tallet, og var det første området som ble bosatt av Swan River-kolonistene i 1829,Davidson, Ron; Davidson, Dianne (2010): Fighting for Fremantle. Fremantle, Western Australia: Fremantle Society. ISBN 9781921361913; s. 11. Bosetningen er oppkalt etter kaptein Charles Fremantle, en engelsk marineoffiser som gjorde krav på vestkysten av Ny-Holland som britisk territorium.Stewart, William (2009): Fremantle, Sir Charles Howe (1800-1869), Admirals of the World: A Biographical Dictionary, 1500 to the Present. Jefferson, NC: McFarland. ISBN 9780786482887; s. 135. Bosetningen slet i de første tiårene, og i 1850, med framveksten av straffetransport til kolonien, ble Fremantle det fremste reisemålet for straffanger til Australia. Fengselet, Fremantle Prison, som ble bygget av fanger, var i drift lenge etter at transporten av fanger ble avsluttet i 1868, og er nå utpekt av UNESCO som en del av verdensarven.«World Heritage List», Fremantle Prison

Fremantle ble en kommune i 1883, og det påfølgende tiåret ble havnen utdypet for kommersiell skipsfart, noe som forvandlet havnen til et travelt handelssenter og inngangsport på høyden av det vest-australske gullrushet, som førte til en voldsom befolkningsvekst.Gold Rush in the West, National Film and Sound Archive of Australia. Fremantle ble erklært som by i 1929,«Fremantle A City», The West Australian. 4. juni 1929. s. 17. – via Trove (National Library of Australia). og spilte en nøkkelrolle i andre verdenskrig som den største ubåtbasen på den sørlige halvkule. Etterkrigstidens innvandring fra Europa, spesielt fra Italia, bidro til å forme Fremantles karakter, og byen gentrifiserte seg raskt etter å ha vært vertskap for seilkonkurransen America’s Cup i 1987. I dag er Fremantle anerkjent for sine velbevarte viktorianske og edvardianske gatelandskap og arkitektur fra straffefangetiden, og er kjent som en bohemsk enklave med en blomstrende kunst- og kulinarisk scene. Det er også det tradisjonelle hjemmet til Fremantle Football Club, populært kalt for «Dockers», et av to australske fotballiga-lag basert i Vest-Australia.Offisielt nettsted, Fremantle Football Club

 Referanser 

 Eksterne lenker 

 Fremantle Chamber of Commerce, byens handelskammer
 Fremantle Local Tourist Guide, lokal turistguide
 Fremantle Port Authority, byens havnemyndighet

Kategori:Byer i Vest-Australia
Kategori:Bosetninger etablert i 1829
Kategori:1829 i Australia